# Beretning 2019

Så sluttede endnu et jagt år. Det har været nogle jagter, hvor humøret og moralen har været høj. Stor tak til alle jer, som deltager, som ligeledes er med til at der ved vores jagter, bliver givet udtryk for, at både gæster og nye medlemmer føler sig meget velkomne .

Bladudvalgt fik hurtigt sat bladet sammen krydret med et par gode historier. Det er blevet et godt blad.

Indskydning før bukkejagten blev af holdt i Vingsted, hvor efter, der var lodtrækning i jægerhytten. Traditionen med Jespers grillede pølser var igen et hit. Den lokale forvaltning af bukkejagten gav resultat med et par flotte bukke.

Der blev reguleret råger på livet løs igen i år, der vanen tro blev afsluttet med rågesmagning i anlægget. Der blev grillet rågebryst og andet vildt til byens borgere. En stor tak til Rita og Poul samt alle som hjalp med til at dette blev en succes.

Give jagt forening har i år hjulpet med mårhunde regulering ved museums skoven. Simon Sørensen lagde et stort stykke arbejde i opgaven og fik held af at skyde 4 mårhunde.

I 2019 blev den første fiske konkurrence afholdt. Det var et arrangement Per Krenk stod for og alt var planlagt til mindste detalje. Det var ikke de store fisk, der bed på, men det lykkes dog Bastian Løvbjerg at fange en lidt større aborre og blev dermed den første vinder af den flotte vandre pokal. Konkurrencen er allerede på plads i 2020, også en stor tak til Per, for et godt arrangement.

Der blev også sat fasaner ud i 2019. Der blev udsat i begge skove, men det var med meget større succes i Bundgaard end i Give plantage. Der blev lagt et stort stykke arbejde i volieren før fuglene kom. Tak til alle jer, der fandt tid til at hjælpe. Der bliver brugt mange timer med at passe fuglene, engagementet fra fuglepasserne er fantastik, en stor tak for det store arbejde I gør.

Skovens dag var også en hyggelig dag, hvor skoven blev gjort klar til jagterne. Tårne, foderautomater, græs, træer, hytte og hus fik en omgang.

Der var også udfordringer i 2019. Huset i Bundgaard blev udsat for hærværk. Det var super godt at se bestyrelsen hurtigt samarbejdede, fik gjort rent og sat nye vinduer i huset . En speciel tak til Bo Lauersen for det gode tilbud på vinduerne, det har vi også nydt godt af på jagterne, hvor det er blevet nemmere at holde varmen i huset.

MES har virkelig været en udfordring vedr. strøm til toilet huset i Give plantage. Det er heldigvis faldet på plads nu. Tanken er gravet ned og sokkelen er støbt. Og der er klar til arbejdet over soklen. En stor tak til Arne, som fandt tiden til at soklen kunne støbes i 2019.

Trofæaften blev afholdt i Ikærhallen sammen med de fire andre jagtforeninger fra gammel Give kommune. Næste år er det Give jagt forening, der afholder denne aften. Husk endeligt at bakke op om dette arrangement.

Vi har på jagterne i år nedlagt;

Bundgaard: 2 bukke, 3 råer, 2 lam, 26 fasaner, 5 harer, 11 snepper og 1 dåkalv.

Give: 1 buk, 1 lam, 1 hare, 1 ræv og 1 sneppe.

2020 bliver året hvor vi skal have bygget toilet huset færdigt og hvor hegnet omkring volieren skal laves.

Jeg vil gerne appellere til at vi alle i foreningen hjælper hinanden med arbejdet. Foreningen er bygget på frivilligt arbejde fra medlemmerne igennem mere end 80 år. Det er det, der har gjort foreningen til den stolte forening den er.

En stor tak til bestyrelsen for jeres arbejde i 2019

Tak til medlemmerne for at bakke op om foreningen

Husk støt vores sponsorer, de støtter os.

Allan Thomsen